**HRVATSKI JEZIK, prof. Slavka Ban**

Srijeda, 29.4.2020.

**Odjel II1, 21  (2 sata)**

1. sat

Hrvatski narodni preporod

Hrvatski narodni preporod je naziv za književno razdoblje od 1830.-1860. godine.

Književnost se razlikuje od književnosti europskog romantizma (pa zato i ne govorimo o hrvatskom romantizmu) zbog društveno-političkih okolnosti.

Književnost ima važnu logu u buđenju nacionalne svijesti u Hrvata i stvaranju jedinstvenog književnoga jezika.

To je ne samo književni, nego i nacionalno-politički, kulturni i gospodarski pokret.

Zadatci:

1. Pročitajte na str. 187 tekstove:

a) Kronologija razvoja preporoda

b) Kriza preporoda

Zabilježite najznačajnije godine i predstavnike pretpreporodnog razdoblja (1813.-1830.)

Zabilježite najznačajnije godine i predstavnike i djela preporodnog razdoblja (1830.-1860.)

2. Pročitajte lekciju na str. 213 pa odgovorite na pitanja:

- Zbog čega dolazi 1840. godine do razmimoilaženja među preporoditeljima i krize pokreta?

- Koja su najvažnija ostvarenja hrvatskog narodnog preporoda?

1. sat

Ljudevit Gaj: Horvatov sloga i zjedinjenje

Pročitati o Ljudevitu Gaju i napraviti bilješke o njegovom životu i djelu (str. 189).

Znamo da je zadaća književnosti u prvoj fazi hrvatskog narodnog preporoda buđenje nacionalne svijesti, zbog čega su najčešće vrste pjesama budnice i davorije.

Najpoznatija budnica Horvatska domovina Antuna Mihanovića vam je poznata (obrađivali smo je kao primjer himne i I. razredu).

Zadatak:

Pročitajte Gajevu budnicu Horvatov sloga i zjedinjenje (str. 190).

Prevedite pjesmu na suvremeni standardni jezik (čitajući – bez pisanja).

Koja je glavna ideja pjesme (izražena već u naslovu i prvim stihovima)?

Koja osjećanja pjesnik izražava?